Brug din mobil, når du skal med bus, tog og metro

Mobilbillet er en service til dig, der benytter bus, tog og metro.

Du kan købe mobilbilletter på 3 måder:

* på app’en ’Mobilbilletter’
* på dinoffentligetransport.dk
* på sms

**Hent app’en ”Mobilbilletter”**

Den nemmeste måde at købe mobilbilletter på er med vores app ’Mobilbilletter’, som du kan hente i App Store eller Google Play.

Her kan du købe følgende billetter:

• almindelig billet til voksen og børn

• tilkøbsbillet (til fx periodekort)

• cykelbillet

• 24-timers billet

• City Pass

• DSB1’ tillæg

**Køb billet på dinoffentligetransport.dk**

På dinoffentligetransport.dk har du samme udvalg af billetter som i app’en. Du finder køb af billetter under fanebladet -> ’Køb billet’ -> ’Køb rejse’ eller ’Andre billetter’.

**Få din mobilbillet på sms**

Du kan også købe mobilbilletter på sms og betale for billetten via din telefonregning.

Eksempel:

Skal du fra Nørreport i zone 1 og har brug for en 3-zoners billet, skriver du ”Nørreport 3 voksen” eller blot ”1 3”. Hvis du ikke skriver billettypen, går vi ud fra, at du skal have en voksenbillet.

Husk, du skal købe din sms-billet, inden du stiger ombord på bus, tog eller metro.

Sådan køber du billet via sms:

1 Send en sms til 1415 med følgende oplysninger:

• Startzone (eller station eller stoppested)

• Antal zoner (fra 2 til 8 eller alle)

• Billettype (voksen, barn, tilkøbsbillet, cykel – også forkortet til v, b, t, c).

2 Du modtager nu en bekræftelses-sms.

3 Besvar med ’Ja’ til 1415 inden for 1 minut.

4 Du modtager nu din sms-billet og er klar til at stige på bus, tog eller metro.